# Erdélyi Marietta

(Kassa, 1851. dec. 22.–Bp., 1928. febr. 4.): énekesnő (szoprán), színigazgató. Énekelni Stoll Péternél tanult. Kezdeti vidéki sikerek után 1875-ben a Nemzeti Színház néhány operaelőadásán is fellépett, majd Lipcsében és Bécsben énekelt. Közben vendégként a Népszínházban is szerepelt, 1877–78-ban szerződött tag volt. Pályafutásának jelentősebb állomásai: Kolozsvár, Szabadka – ahol igazgatott is –, Debrecen, Kassa, Temesvár, Pozsony, Pécs, Székelyudvarhely, Székesfehérvár. 1882-ben a Budai, 1890-ben a Városligeti Színkörben játszott, 1899-ben vonult nyugalomba. Viszonylag kis terjedelmű, de iskolázott hangjával operát, operettet és népszínművet egyaránt énekelt. F.Sz. Gara Mária (Erkel F.: Hunyadi László); Violetta (Verdi: Traviata); Fiametta (Suppé: Boccaccio); Finum Rózsi (Tóth E.: A falu rossza).