# Berczik Sára

(Miskolc, 1906. jan. 18.– ): táncos, pedagógus, a hazai mozdulatművészet vezető egyénisége. Ausztriában és itthon – többek között Kállai Lillinél – tanult modern tánctechnikákat, majd 1932-ben saját mozdulatművészeti iskolát nyitott. 1948–1951 között a Fővárosi Varieté kor.-a volt, s saját egy.-e is működött, majd a mozdulatművészeti tevékenység betiltása után a Testnevelési Főiskolára került, ahol nevéhez fűződik a m. ritmikus sportgimnasztika hazai megteremtése. 1989–90-től rendszerét modern táncpedagógus-képző tanfolyamokon adja tovább. F.M. A nő harmóniája (1988).