# Bede Fazekas Csaba

(Sellye, 1933. dec. 25.– ); énekes, színész (bariton). 1961-ben végzett a Bartók Béla Zeneművészeti Szakközépiskola ének szakán, majd 1963–65-ben Ascher Oszkár színész-tanfolyamára járt. 1963-tól 1968-ig az Állami Déryné, 1968–74-ben a győri Kisfaludy Színház színésze, majd egy évig Debrecenben, azután 1975-től ismét Győrben magánénekes. Érdemes művész (1988). Számos olasz opera és kortárs m. mű, musicalek, operettek bariton szerepeinek kiváló tolmácsolója. F.Sz. Figaro (Rossini: A sevillai borbély); Rigoletto (Verdi); Petur (Erkel F.: Bánk bán); Vitéz László (Ránki Gy.: Holdbéli csónakos); Dr. Bártfai Dénes (Ránki Gy.: Végelszámolás, ősbem.).