# Kozma Lajos

(Zetelaka, 1925. dec. 24.– ): színész. A kolozsvári Magyar Művészeti Intézetben végzett 1953-ban. A nagybányai színházalapítók közé tartozott. 1956–1959 között a nagyváradi, 1959-től 1985-ig, nyugdíjazásáig a kolozsvári Állami Magyar Színház tagja volt. Főként karakterszerepeket játszott, hirtelen haragú, indulatos figurákat elevenített meg hitelesen és változatosan. F.Sz. Rjabinyin (Gorbatov: Apák ifjúsága); Nyehljudov (Tolsztoj–Kovách A.: Feltámadás); Alfieri (Miller: Pillantás a hídról); Anatol (Popescu: Szépségverseny).