# Szokolay Sándor

(Kunágota, 1931. márc. 30.– ): zeneszerző. Zenei tanulmányait a Békéstarhosi Zenei Gimnázium növendékeként kezdte, majd 1950-től 1957-ig a Zak zeneszerzéstanszakán Szabó Ferenc és Farkas Ferenc növendékeként folytatta. 1956-ban a varsói Wieniawski-verseny díjnyertese. 1952-től 1955-ig a Fővárosi Zeneiskola szervezetnél zenetanár, 1955–1959 között a Magyar Rádió zenei lektora és szerkesztője, 1959-től a Zak zeneszerzés tanára. 1966 óta egyetemi tanár. A Magyar Televízió zenei lektora. Kossuth-díjas (1966), Erkel Ferenc-díjas (1960, 1965), érdemes (1976) és kiváló művész (1986), Bartók Béla–Pásztory Ditta-díjas (1987). F.M. Az iszonyat balladája (balett, 1961); Vérnász (opera, 1964); Hamlet (opera, 1968); Az áldozat (oratorikus balett, 1971); Sámson (opera, 1973); Ecce homo (opera, 1984); Csalóka Péter (opera, 1985).