# Köllő Béla; Friedmann

(Gyergyószentmiklós, 1929. febr. 5.–Kolozsvár, 1985. jan. 18.): színész. Főiskolás évei előtt 1948–49-ben már a marosvásárhelyi Székely Színház tagja. Kolozsvárott a Magyar Művészeti Intézet növendéke 1949–1953 között. 1953-ban a végzős évfolyam tagjaként a nagybányai színházalapítók közé tartozott, 1956–1969 között a szatmárnémeti társ. tagja volt. 1969–72-ben Sepsiszentgyörgyön játszott, 1972-től haláláig Kolozsvárott. Sokoldalú színész volt. Legjobb teljesítményeit vígjátéki figurák és intrikusok megtestesítőjeként nyújtotta. Számos kabaréműsort rendezett és konferált. F.Sz. Hernando (Lope de Vega: Dacból terem a szerelem); Sganarelle (Molière: Don Juan); Kurrah (Vörösmarty M.: Csongor és Tünde); Ligurio (Machiavelli: Mandragóra); Polonius (Sh.: Hamlet); Fülöp (Dürrenmatt: János király).

KÖLLŐ BÉLA – Aigüszthosz (Bornemissza P.: Magyar Elektra)