# Báthory Giza; Baumann

(Bp., 1884–Bp., 1941. ápr. 16.): színésznő. 1899-ben elvégezte a SzAk-t. Pályáját 1906-ban a Thália Társaságban kezdte. 1907–08-ban a Népszínház–Vígoperában, 1909-től 1938-ig a Magyar Színházban, 1939–40-ben az Andrássy Színházban játszott. 1914–15-ben a Király, 1926-ban és 1931-ben a Fővárosi Operettszínházban is fellépett. Tragikus sorsú asszonyokat éppúgy sikerrel alakított, mint drámák és vj.-ok nagyvilági nőalakjait. F.Sz. Gina (Ibsen: A vadkacsa); Isabeau (Schiller: Az orleans-i szűz); Éva (Madách I.: Az ember tragédiája); Fanny (Jókai M.–Hevesi S.: Egy magyar nábob); Flóra (Jókai M.–Hevesi S.: Kárpáthy Zoltán); Karenina Anna (L. Tolsztoj); Viola (Eisemann M.: Tokaji aszú).