# Korbay Ferenc

(Pest, 1846. máj. 8.–London, 1913. márc. 9.): énekes (tenor), zeneszerző. Szülei amatőr zenészek voltak. 1866–1870 között a Nemzeti Színházban kisebb szerepeket alakított. Énektechnikai problémák miatt Liszt Ferenc tanácsára zongoristaként folytatta pályáját. New Yorkban, majd Londonban koncertezett és tanított, a magyar zene népszerűsítésében nagy szerepet vállalt. Dalai, zongoraművei, írásai is ismertté váltak.