# Sándor Böske

(Nagyvárad, 1907. dec. 24.–Bp., 1992. ápr. 21.): színésznő. Rákosi Szidi színésziskoláját végezte el. Első szerződése az Andrássy úti Színházhoz kötötte, majd több fővárosi magánszínházban játszott kisebb drámai szerepeket. 1945-től 1951-ig a Pécsi Nemzeti, 1951-től az Állami Faluszínház, ill. a későbbi Állami Déryné Színház tagja volt nyugalomba vonulásáig. A vidéket járó színház egyik csoportjának társ.-vezetője. Nyugdíjasként a Katona József színházban szerepelt. Példaadó volt pontossága és fegyelme. Finom humoráért közszeretetnek örvendett. Érdemes művész (1964). F.Sz. Brazovicsné (Jókai M.–Kárpáthy Gy.–Faragó Gy.: Az aranyember); Mama (Heltai J.: A Tündérlaki lányok); Kati néni (Móricz Zs.: Rokonok); Eugénia (Molnár F.: Olympia); Anna Andrejevna (Gogol: A revizor); Anfisza dajka (Csehov: Három nővér); Leokadija, Szvetlana anyósa (Petrusevszkaja: Három lány kékben); Nagymama (Ö. von Horváth: Mesél a bécsi erdő).