# Árpási Katalin; Gerstner

(Pest, 1854. okt. 3.–Arad, 1932. dec. 29.): színésznő. Táncosként lépett színpadra először 1869-ben Kolozsvárott. Népszerű operett-, népszínműénekes és komika volt. Amikor elveszítette a hangját, áttért a drámai szerepkörre. F.Sz. Babuska (Lehár F.: A drótostót); Göre Gáborné (Gárdonyi G.: A bor); Eulália (Kövesi A.: Goldstein Számi); Veronika (Bayard: Az eleven ördög); Rebeka (Szigligeti E.: A cigány).

M.A. 1870–72: Novák Sándor; 1872–77: Völgyi György; közben 1874 Némethyné és Temesváry Lajos; 1877: Aradi Gerő; 1878: Jakab Lajos; 1878–82: Beödy Gábor; 1882: Bogyó Alajos; 1883: Lászy Vilmos; 1884: Nagy Vince; 1885: Tóth Béla; 1886–88: Somogyi Károly; 1888: Aradi Gerő; 1889: Egri János; 1890: Krecsányi Ignác; 1891: Zoltán Gyula és Leszkay András; 1892: Váradi Antal; 1893: Leszkay András; 1894: Csóka Sándor; 1895: Hatvani Károly; 1896–98: Tiszay Dezső; 1898–08: Kolozsvár.