# Körössy Zoltán

(?, 1907–Miskolc, 1964. okt. 19.): színész, szövegíró, színházigazgató. 1928–29-ben Szegeden Gáspár Jenő társ.-ánál, 1929–30-ban és 1940–41-ben Erdélyi Mihály bp.-i színházainál, 1936-ban és 1939-ben Szegeden játszott, utóbb mint rend. is működött. 1941–42-ben a Kamara Varieté tagja volt. 1945–46-ban saját társ.-ával Győrött játszott. 1945–1951 között a Kamara Varieté, 1946-ban a Royal Revü Varietében lépett fel. Sikereit táncoskomikus- és operettbuffo-szerepekben aratta. Írt eredeti mesejátékokat Lekvár Matyi kalandjairól, operettszövegeket és sok Grimm-mesét dolgozott át m. színpadra. F.Sz. Dr. Sas (Eisemann M.: Én és a kisöcsém); Dr. Körösi (Sándor J.: A bécsi gyors); Tunyoghi Lehel (Márkus A.: A szomjas krokodil). F.R. Nóti K.: Nyitott ablak. Darabjai: Az esküvődön én is ott leszek (1941); Szerelmes csókos ifjúság (1942); Aranykalász (1942).