# Buttykay Emmi

(Bp., 1911. máj. 4.–London, 1957. júl. 5.): színésznő. Buttykay Ákos és Kosáry Emmi leánya. 1934-ben már szerepelt neve a szerződés nélküli művészek között. 1943-ban letette a Színészkamara vizsgáját, s működési engedélyt kapott. 1942-ben a Pódium Kabaréban szerepelt. 1949-ben a Fővárosi Kabaréban, 1950-ben a Kamara, 1950–51-ben a Fővárosi Varietében, 1951–1954 között a Vidám Színpadon lépett fel. 1938–1956 között több filmben is játszott.