# Pethes György

(Bp., 1934. nov. 23.– ): rendező. 1958-ban végezte el a SzAk rendező szakát és a debreceni Csokonai Színház főrend.-je lett. 1962–1965 között a Nemzeti Színház, majd két-két évig a József Attila Színház és a kecskeméti Katona József Színházban rend. 1969-től 1984-ig a veszprémi Petőfi Színházban, 1984-től 1986-ig a Szegedi Nemzeti Színházban rendezett. 1986 óta a Vidám Színpad rend.-je. Rendezéseiben az író gondolatait a lehető leghűségesebben fejezi ki. A m. dráma ügyének aktív támogatója. Veszprémi évei alatt Illyés Gyula műveit sorozatban mutatta be. Televíziós rendezéssel is foglalkozik. 1976-tól tanít a SzAk-n, egyetemi adjunktus. 1976-ban kapott Jászai Mari-díjat. F.R. Kohout: Ilyen nagy szerelem; Molnár F.: Liliom; Szakonyi K.: Adáshiba; Illyés Gy.: A kegyenc, Különc, Fáklyaláng; Molnár F.: A testőr; Katona J.: Bánk bán; Sh.: Macbeth; Vaszary G.: Bubus; Schiller: Ármány és szerelem; Paso: Ön is lehet gyilkos!; Móricz Zs.: Nem élhetek muzsikaszó nélkül.