# Tóth Béla

(Abaújszántó, 1855. dec. 6.–Miskolc, 1895. júl, 23.): színigazgató. Az 1870-es évek elején színészként kezdett. Közel tíz évig volt vidéki segédszínész, szerelmes színész, majd 1881 tavaszán igazgatói engedélyt kapott. Művészi törekvéseit nem igazán értették meg, így bár elsőosztályú társ.-a volt, kisebb városokban kellett működnie. 1886-tól a Színészegyesület igazgató tanácsában működött, majd a központi iroda ellenőre lett (1893-tól).

M.A. 1873: Gerő Jakab; 1874: Jászberény; 1876–77: Aradi Gerő; 1877–78: Károlyi Lajos; 1878–79: Szegedy Mihály; 1880–81: Miskósy Gyula; 1886–87: Zoltán Gyula. Igazgatóként: 1881: Gyöngyös, Tata; 1881–82: Szombathely; 1882–83: Nagykanizsa, Veszprém, Pápa, Nyitra, Léva, Vác; 1883–84: Hódmezővásárhely, Szarvas, Békéscsaba; 1884–85: Miskolc, Nagyenyed, Dés, Beszterce, Torda; 1885–86: Szabadka, Hátszeg, Nagyenyed, Zombor, Hódmezővásárhely; 1887: Beszterce, Dés, Bánfyhunyad, Világos; 1887–88: Pankota, Békés, Nyitra, A.-Marót, Trencsén, Selmecbánya, Szepesszombat.