# Szemere Árpád; Strosz

(Brassó, 1878. nov. 9.–Bp., 1933. aug. 2.): énekes (bariton), rendező. 1898-ban az Operaház ösztöndíjasaként lett Pauli Richárd növendéke a Zak-n, s még az évben Paris (Gounod: Rómeó és Júlia) szerepében debütált. 1904–1929 között énekes, 1926–33-ban főrend. az Operaházban. 1923-tól örökös tag. Érces zengésű hangja kiváló játéktechnikával párosult. Hangversenyeken is énekelt, és tanított a Zak-n. Több mint 30 művet állított színpadra, Wagner, Erkel Ferenc, Puccini felújítások mellett többek közt Verdi A végzet hatalma c. operájának bemutatóját is ő rendezte. F.Sz. Tell Vilmos (Rossini); Valentin (Gounod: Faust); Escamillo (Bizet: Carmen); A bolygó hollandi (Wagner); Germont György (Verdi: Traviata); Borisz Godunov (Muszorgszkij); Don Giovanni (Mozart); Rigoletto (Verdi).