# Albert Annamária

(Torda, 1926. ?– ): énekesnő (szoprán). Tanulmányait a kolozsvári Konzervatóriumban végezte. 1972-ig volt a Kolozsvári Állami Magyar Opera magánénekese. Lírai és drámai szerepeket egyaránt alakított. Hangversenyénekesként is széles repertoárt énekelt. Rendszeresen vendégszerepelt a volt NDK-ban, valamint a lengyel és a jugoszláviai operaszínpadokon. F.Sz. Aida (Verdi); Tosca (Puccini); Senta (Wagner: A bolygó hollandi).