# Trokán Péter

(Újpest, 1946. júl. 4.– ): színész. Pályáját 1969-ben kezdte a Nemzeti Színház Stúdiójában. 1970–72-ben a kecskeméti Katona József Színház tagja volt, majd egy évadot töltött a debreceni Csokonai Színházban. 1973–1978 között ismét a kecskeméti Katona József Színház művésze volt, aztán négy évig a Népszínházban játszott. 1982-től a Nemzeti Színház színésze. Az 1989–90-es évadra a József Attila Színházba szerződött. 1990 óta szabadfoglalkozású. Drámai fő- és mellékszerepeket egyforma intenzitással alakít. Több televíziós filmben szerepelt. 1990-től a Magyar Színész Kamara vezetőségi tagja. 1977-ben Jászai Mari-díjat kapott. F.Sz. Horatio (Sh.: Hamlet); Bicska Maxi (Brecht–Weill: Koldusopera); Lucifer (Madách I.: Az ember tragédiája); Nick (Albee: Nem félünk a farkastól); Ábel (Sütő A.: Káin és Ábel).