# Balaton Regina

(Bp., 1966. jún. 21.– ): táncosnő. Az ÁBI-t 1985-ben végezte el balettművész szakon, s ekkor lett az Operaház tagja, 1987-től magántáncosa. Rendkívüli tehetsége révén az Operaház repertoárján lévő balettek több főszerepét már utolsó éves növendék korában eltáncolta, így a Salome c. Eck Imre-koreográfia címszerepét is. Lírai alkatú, nagyszerű adottságú, szép vonalú klasszikus balerina, aki az elvontabb, szimfonikus kompozícióknak is ideális előadója. Harangozó Gyula-díjas (1992). F.Sz. Múzsa (Seregi L.: A cédrus); Mária hercegnő (Vojnonen: Diótörő); Mária (Zaharov: A bahcsiszeráji szökőkút); Tündér (Seregi L.: A fából faragott királyfi); Amerika (Keveházi G.: Cristoforo); Lány (North: A halál és a lányka); főszerep (Kylián: Felhők); főszerep (Balanchine: Szerenád).

BALATON REGINA és KEVEHÁZI GÁBOR (Csajkovszkij–Vajnonen: Csipkerózsika)