# Krammer Teréz

(Pest, 1868. aug. 2.–Csömör, 1934. jún. 15.): operaénekesnő (szoprán). Bellovics Imre és Újházi Ede tanítványa volt. Pályája német színpadokon indult (Lipcse, Drezda). Vendégként már 1891-ben bemutatkozott az Operaházban Senta (Wagner: A bolygó hollandi) és Erzsébet (Wagner: Tannhäuser) szerepében. 1901–1912 között az intézmény ünnepelt énekesnője volt. Nagy terjedelmű, erőteljes, de hajlékony hangja volt. Legnagyobb sikereit drámai szerepekben, főként Wagner- és R. Strauss-operákban aratta. 1920-ig a Nemzeti Zenedében, 1924–1931 között a Fodor Zeneiskolában volt énektanár. F.Sz. Aida (Verdi); Melinda (Erkel F.: Bánk bán); Sulamith (Goldmark K.: Sába királynője); Tosca (Puccini, bem.); Elektra (R. Strauss, bem.); Kundry (Wagner: Parsifal, bem.).

KRAMMER TERÉZ – Ilona (Hubay J.: Lavotta szerelme)