# Berczelly István

(Bp., 1938. szept. 9.– ): énekes (basszbariton). Énektanulmányait Feleki Rezső, Jámbor László és Szabó Miklós irányításával folytatta. 1965–1970 között a debreceni Csokonai Színház tagja. 1970-ben szerződött az Operaházba. A német és olasz repertoár csaknem valamennyi jelentős bariton szerepét énekelte. Alakításaiért Liszt Ferenc-díjjal (1987) és Székely Mihály-emlékplakettel (1986) tüntették ki. F.Sz. Don Giovanni (Mozart); René (Verdi: Az álarcosbál); Scarpia (Puccini: Tosca); Jágó (Verdi: Otello); Párma grófja (Farkas F.: Egy úr Velencéből); Wotan (Wagner: A Rajna kincse).