# Galán Géza; Vavreczky

(Komárom, 1942. máj. 4.– ): színész, rendező. 1963-ban a pozsonyi Színművészeti Főiskolán a színész szakon, 1974-ben Prágában a dokumentumfilm-rendezői szakon szerzett diplomát. Mint színész és rend. a komáromi és a kassai színházban játszott, majd a szlovák rádió m. adásának rend.-je. 1975-től bp.-i színházi egy.-eknél dolgozik, jelenleg Pozsonyban vállalkozó. Petőfi Sándorról készített tv-filmet, több cseh és szlovák filmben is szerepelt. Romantikus hősszerelmes figurákat alakított. F.Sz. Liliomfi (Szigligeti E.); Rómeó (Sh.: Rómeó és Júlia); Marat (Arbuzov: Én szegény Maratom); Franz von Gerlach (Sartre: Altonai foglyok); F.R. Móricz Zs.: Úri muri; Mrożek: Sztriptíz.

GALÁN GÉZA és CSENDES LÁSZLÓ
(Háy Gy.: Isten, császár, paraszt)