# Greguss Zoltán

(Bp., 1904. máj. 10.–Bp., 1986. dec. 20.): színész. 1921-ben lépett a színészi pályára. Először a Szegedi Nemzeti, majd a Pécsi Nemzeti és a kecskeméti Katona József Színház tagja lett. 1927-ben a Nemzeti Színházhoz szerződött. 1935-től a Vígszínházban játszott. 1941-től átszerződött a Madách Színházhoz. 1945-től rövid ideig színig. volt, majd újra színészként dolgozott. 1973-ig a Madách Színház tagja volt, 1974-től nyugdíjasként szerepelt. Meghívott vendégként többször lépett fel a Pesti Színházban. 1937-től több filmszerepet alakított. Sokoldalú jellemábrázoló, ezért eltérő típusú – drámai, szatirikus, bonviván – szerepeket is osztottak rá. Érdemes (1956) és kiváló (1972) művész. F.Sz. Szatyin (Gorkij: Éjjeli menedékhely); Puntila (Brecht: Puntila úr); Claudius (Sh.: Hamlet); Lennie (Steinbeck: Egerek és emberek); Csermlényi Viktor (Örkény I.: Macskajáték).

GREGUSS ZOLTÁN – Budai Nagy Antal (Kós K.)