# Szentpéteryné Borsos Klára; Borsai

(?, 1811–Buda, 1835. jan. 13.): énekes-színésznő. 1824-ben a kolozsvári társ. tagjaként jött Mo.-ra. A turné után a kassai egy. színésznője lett. Itt ment férjhez 1831-ben Szentpétery Zsigmond zenészhez. 1833-ban a Kassáról jött egy.-sel Budán lépett fel haláláig. Prózai előadásokon komikaszerepeket játszott, operákban kisebb altszólamokat énekelt. F.Sz. Berta (Rossini: A szevillai borbély); Isaura (Rossini: Tancréd); Marcsa (Hirschfeld–Láng Á.–Szentpétery Zs.: Tündérkastély Magyarországon); Luca (Kisfaludy K.: Csalódások); Gustmuthné (Bäuerle: Ál-Catalini).