# Kertész Gábor; Oszkár

(Bp., 1901. okt. 16.–Los Angeles, 1985. nov.): színész. 1921-ben Kaposvárott kezdte pályáját. 1925–26-ban Miskolcon szerepelt. A fővárosban a Várszínházban (1923–1924), a Városi Operettszínházban (1931–1932), a Király Színházban (1933, 1935–1936), a Pesti Színházban (1934), a Royal Színházban (1937–1938) játszott, de fellépett a Budai Színkörben (1927–1929) is. 1938-ban bátyja, Kertész Mihály segítségével az USA-ba települt. Operettbonviván volt. F.Sz. Péter (Brodszky M.: Szökik az asszony); Charlie (Fényes Sz.: Maya); Danilo (Lehár F.: A víg özvegy).