# Bozsik Yvette

(Szolnok, 1968. aug. 11.– ): táncosnő, koreográfus. Az ÁBI-ben 1988-ban kapott balettművész diplomát, és a Fővárosi Operettszínház tagja lett. Már főiskolás korában Árvay György szcenikus-rendező-zeneszerzővel együtt megalapították a Természetes Vészek Kollektívát, amely kísérleti alkotóműhely volt. Bozsik ebben a műhelymunkában előadóként és kor.-ként is sajátos, a tánc hagyományos formáit elvető útját kísérletezte ki, így az újjáéledő hazai modern táncélet legjelentősebb egyénisége lett. 1993-ban együttest alapított Hattyúk Táncszínháza néven. F.K. és Sz. A győzelem tegnapja (1986); Eleven tér (1986); Originátor (1988); Álomlét (1991); Kis női szalon, A várakozás (1992). – Ir. Rényi A.: A térhiány botránya (Mozgó Világ, 1988/2).