# Müller Katica

(Bp., 1860. máj. 1.–Bp., 1929. máj. 25.): táncosnő. Hatéves korában a Nemzeti Színház tánciskolájában Campilli Frigyesnél kezdett táncolni tanulni. 1879-től 1897-ig először a Nemzeti Színház, majd az Operaház magántáncosnője volt. Csiszolt technikájú, klasszikus balerinaként az időszak szinte valamennyi főszerepét eltáncolta. 1887-ben Olaszországban vendégszerepelt nagy sikerrel. 1902-től 1904-ig a SzAk tánctanárnője volt. F.Sz. Naila, a forrás tündére (Campilli F.); Polgárosodás nemtője (Smeraldi: Excelsior); Japán baba (Hassreiter: Babatündér); Spanyol gitana (Hassreiter: Nap és Föld); Darinka (Hassreiter: Piros cipő).