# Szilágyi Eta

(Nagymihály, 1928. ápr. 4.–Bp., 1986. ápr. 9.): színésznő. A SzAk-n 1955-ben szerzett diplomát. Pályáját a Békés Megyei Jókai Színházban kezdte. 1957-től a győri Kisfaludy, 1979-től a József Attila Színház tagja 1984-ben történt nyugalomba vonulásáig. F.Sz. Gertrudis (Katona J.: Bánk bán); Martírio (García Lorca: Bernarda Alba háza); Lady Milford (Schiller: Ármány és szerelem); Eboli (Schiller: Don Carlos); Kasszandra (Euripidész: A trójai nők); Rebeca Nurse (Miller: A salemi boszorkányok).