# Lendvay Gyula

(Bp., 1917. jan. 26.– ): színész. Rózsahegyi Kálmán és Makay Margit színiiskolájában tanulta a színészmesterséget. 1942-ben tett vizsgát a SzAk-n, Lehotay Árpád és Galamb Sándor előtt. 1947-ben kapott színészdiplomát. 1945-ben Egerben játszott, bátyja, Lendvay Lajos társulatában, 1949–50-ben a Józsefvárosi Színház, 1950–1954-ben A Magyar Néphadsereg Színháza, 1954-ben a szolnoki Szigligeti, 1955–56-ban a Madách, 1957–1967 között a Honvéd Művészegyüttes, 1970–77-ben a Déryné Színház társulatában játszott. 1977-ben nyugdíjba ment. Főként vj.-ok karakterszerepeit alakította. F.Sz. A fiú (Zilahy L.: Fatornyok); Orgon (Molière: Tartuffe); Csikasz (Molière: Dandin György).