# Barta László

(Gyöngyös, 1937. dec. 12.– ): díszlettervező. Tanulmányait a bp.-i Iparművészeti Főiskola díszítőfestő szakán végezte 1961-ben. Pályáját a Fővárosi Operettszínház tervezőjeként kezdte, majd 1962-ben a Magyar Televízióhoz szerződött. 1978-tól itt vezető tervező. Vendégként színházaknak is – Irodalmi Színpad, Vigadó – dolgozott. Konstruktív térépítkező, modern színpadi effektusrendszer jellemzi munkáit. Kiállításokon – Bp., Miskolc, Veszprém – gyakran szerepelt. F.T. Petőfi S.: Az apostol; Popper P.: Színes pokol; Mozart: Don Juan.