# Pártos Erzsi; Pollák

(Bp., 1907. ápr. 2.– ): színésznő. 1929-ben végezte el az Országos Színészegyesület színiiskoláját, és a Vígszínházba szerződött, amelynek 1941-ig tagja volt. 1945–1955 között a Nemzeti Színházban, 1955–58-ban a Fővárosi Operettszínházban szerepelt. Egy évadot Győrben töltött, 1959-től 1967-ig, nyugdíjazásáig ismét a Nemzeti Színházban játszott. Ma is aktív színésznő. Pályája elején elsősorban vj.-i szerepeket alakított, később érett karakteralakítások fűződtek nevéhez. 1931-től filmezik, a televízió is gyakran foglalkoztatja. 1967-ben érdemes művész kitüntetést kapott. F.Sz. Monti Babu (Bús-Fekete L.: Több, mint szerelem); Agustine (Deval: Tovaris); Zsuzsi (Hunyady S.: A három sárkány); Veronka (Háy Gy.: Az élet hídja); Fana (Pirandello: Csörgősipka); özv. Bági-Bágyiné (Krúdy Gy.: A vörös postakocsi); Mina néni (Móricz Zs.: Nem élhetek muzsikaszó nélkül); Nanny (Zindel: A gamma-sugarak hatása a százszorszépekre); Sarita Myrtle (Coward: Forgószínpad). Könyve: Köszönöm (1941).

PÁRTOS ERZSI – Poncia (García Lorca: Bernarda Alba háza)