# Berky Ferenc; Bauer

(Székesfehérvár, 1855. okt. 14.– Bp., 1917. márc. 8.): színész, színiigazgató. Drámai és jellemszínész, kezdetben lírai szerelmes, később főleg apaszerepekben lépett föl, de egy időben művezető és rend. is volt. F.Sz. Theseus (Sh.: Szentivánéji álom); Brault (Sardou: Thermidor); Gara (Dobsa: V. László); Lear király (Sh.). Felesége: Horváth Teréz (Kiscell, 1844.–?): színésznő. 1860-ban kezdte a pályáját Szuper Károlynál.

M.K. 1873: Bokody Antal; 1874: Aranyossy Gyula, Bokody Antal; 1876–78: Mosonyi Károly; 1878–81: Beödy Gábor; 1881: Csóka Sándor; 1882: Saághy Zsigmond; 1884: Jakab Lajos; 1885: Bogyó Alajos; 1886: Saághy Zsigmond; 1887: Nagy Vince, Miklósy György; 1888: Csóka Sándor; 1889–90: Krecsényi Ignác; 1900: Deák Péter; 1902: Földesi. Igazgatóként: 1902: Újbánya; 1903–05: Szamosújvár, Fogaras.