# Zsögön Lenke

(Kolozsvár, 1906. febr. 11.–?): énekesnő (szoprán). Tanulmányait a Zak-n végezte. Már 1924-től rendszeresen fellépett operettszerepekben. 1929-ben mutatkozott be az Operaházban Myrtale szerepében (Massenet: Thaïs). 1929–30-ban az Operaház ösztöndíjasa, 1930-ban a Városi Színházhoz szerződött. Elsősorban Wagner-zenedrámák és R. Strauss-operák főszerepeiben aratott sikereket. Házasságkötése után visszavonult a rendszeres fellépéstől, de vendégként több alkalommal szerepelt, majd 1941–42-ben a Kolozsvári Nemzeti Színház tagja volt. A drámai szoprán szerepkörben énekelt. F.Sz. Tosca (Puccini); Aida (Verdi); Turandot (Puccini).