# Porzsolt Kálmán

(Ludas, 1860. nov. 10.–Bp., 1940. ápr. 8.): író, kritikus, színházigazgató. A bp.-i egyetem bölcsészettudományi karán tanult. 1884-től a Pesti Hírlap c. újság kritikusa, a Múzeumok és Könyvtárak Országos Tanácsának egyik létrehozója és titkára volt. 1894-től 1897-ig a Fővárosi Lapkiadó szerkesztőjeként, 1897-től 1904-ig a Népszínház ig.-jaként dolgozott. 1904-től ismét a Pesti Hírlap munkatársa lett. 1884–1915 között az általa alapított Hercules c. sportlap szerkesztője is volt. A Petőfi Társaság tagjául választotta. Regényeket, elbeszéléseket, színműveket írt. A Népszínházban elsősorban a m. művek felkarolásával, népszerűsítésével foglalkozott. Darabjai: A párbaj (1881); Vetélytársak (1901); Asszony (1906); Gyermekkirály (1909).