# Medgyaszay Ilka

(Pest, 1851–Bp., 1890. nov. 5.): énekesnő (szoprán). Medgyaszay Adolf leánya. 1865-ben lépett színpadra. Főként operettekben hamarosan a vidék népszerű énekese lett. 1866–69-ben Aradon, 1870–75-ben Kolozsvárott játszott, de megfordult Nagyvárad, Szeged, Temesvár, Debrecen, Balatonfüred, Szombathely, Győr színpadain. Csáthyné néven is szerepelt. 1869–70-ben Bécsben és a Budai Vászínházban nagy sikert aratott. F.Sz. Szép Heléna, A dajka (Offenbach); Mátyás (Erkel F.: Hunyadi László).