# Paál István

(Szeged, 1942. jún. 13.– ): rendező. A szegedi József Attila Tudományegyetemen szerzett diplomát 1965-ben m. szakon, 1968-ban népművelés szakon. 1961-től 1974-ig a szegedi Egyetemi Színpad tagja, 1965-től művészeti vezetője is. 1967–1974 között a kaposvári Csiky Gergely és a Szegedi Nemzeti Színházban is dolgozott különböző munkakörökben. 1974–77-ben a Pécsi Nemzeti Színházban rendezett. 1977-től a szolnoki Szigligeti Színház rend.-je, 1980-tól főrend. 1985-től a veszprémi Petőfi Színházban rendez. Amatőr múltjából fakadóan kedveli a formai újításokat, vonzódik az abszurd, a modern szerzőkhöz. Díszletek tervezésével is foglalkozik. 1980-ban Jászai Mari-díjat kapott. F.R. Déry T.: Óriáscsecsemő; Petőfi rock; Sarkadi I.: Kőműves Kelemen; Jarry: Übü király; Mrożek: Tangó; Beckett: A játszma vége; Jarry: A láncravert Übü; Sh.: Hamlet; Kleist: Homburg hercege; Eörsi I.: Párbaj egy tisztáson; Witkiewicz: Egy kis udvarház.