# Majthényi László

(Nagyvárad, 1883. jún. 27.–?, 1960): színész és rendező. A SzAk elvégzése után 1907-ben lett színésszé Egerben, Palágyi Lajos társ.-ánál. 1908–1910 között Kassán játszott, 1910–14-ben a pécsi színház rend.-je és hősszerelmes színésze volt. 1915–16-ban a debreceni színház tagja, majd visszavonult a színészettől és jogi doktorátust szerzett. 1920–22 között tért vissza mint rend. az újpesti színházba. F.Sz. Koszta Sámuel (Csiky G.: A nagymama); Radványi ezredes (Herczeg F.: A Gyurkovics lányok); Az ördög (Molnár F.). F.R. Bíró L.: 1913; Knoblauch: A faun; Farkas F.: A hónapos szoba; Hajó S.: Lakájok; Shaw: Pygmalion; Jókai M.–Hevesi S.: Az új földesúr.