# Balogh Béla

(Miskolc, 1936. szept. 28.– ): színész. 1954-ben kezdte a pályát. A Miskolci Nemzeti, majd a kecskeméti Katona József és az egri Gárdonyi Géza Színházban játszott. 1964-től 1970-ig a győri Kisfaludy, 1970–71-ben a debreceni Csokonai, 1971–78-ban az Állami Déryné Színház, ill. a Népszínház, 1978–79-ben a Békés Megyei Jókai, 1983 óta a nyíregyházi Móricz Zsigmond Színház tagja. Táncoskomikus, epizodista. F.Sz. Ibolya Ede (Zerkovitz B.: Csókos asszony); Florimond (Kálmán I.: Montmartre-i ibolya).