# Kazaliczky Antal

(Mozsgó, 1852. máj. 10.–Bp., 1917. nov. 5.): színész. 1875-ben végezte el a SzAk-t és Pécsre szerződött Miklósy Gyulához. Vidéken – Szegeden, Miskolcon, a temesvár-budai kerületben – elsőrendű drámai színésznek számított. 1896–1909 között a Vígszínházban működött, itt főként karakterszerepeket játszott. Tagja volt a Vígszínház drámabíráló bizottságának is, és számos dramaturgiai cikket publikált. F.Sz. A püspök (Flers–Caillavet: A király); Macbeth (Sh.); Bourignard (Kövér L.: A szép marquisné). Szerepelt a Halálos csönd (1918) c. m. filmben. Több színdarabot, népszínművet írt. F.M. Garasos alispán (1896); A harang (1898); A tetemrehívás (1904); A honáruló (1908); A kard becsülete (1910). Felesége: Bacsó Jolán (Arad, 1861–?): színésznő. 1878-ban kezdte a pályát, vidéken együtt szerepelt férjével.

M.A. 1876: Nemzeti Színház; 1877: Mezey János, Arad; 1878: Marosvásárhely; 1879: Szatmár; 1880–82: Marosvásárhely; 1882: Szeged; 1883: Szabadka; 1884: Kassa; 1885: Miskolc; 1886: Kolozsvár; 1887–90: Szeged; 1890–92: Temesvár–Buda; 1892–95: Miskolc; 1895: Sátoraljaújhely.