# Pálfy M. Margit

(Szabadka, 1902. júl. 29.– ): színésznő. Már iskolai tanulmányai alatt a színjátszó csoport tagja volt, ott ismerkedett meg Mamuzsich Istvánnal, a Legényegylet rend.-jével, és 1923-ban hozzáment feleségül. Sok főszerepet játszott, majd néhány évre abbahagyta a színjátszást. A II. világháború után a Szabadkai Népszínházhoz szerződött. Epizódszerepeket játszott, majd az ötvenes évek derekán visszavonult a szerepléstől. F.Sz. Tóth Mari (Mikszáth K.–Harsányi Zs.: A Noszty-fiú esete Tóth Marival); Noémi (Jókai M.: Az aranyember); Bocsóné (Weigand: Kéz a kézben); Krisztina (Strindberg: Júlia kisasszony). – Ir. Garay Béla: Színészarcképek (Újvidék, 1971).