# Hőköm Színház

(1890–1904): nyári színházi vállalkozás a Városligetben. A név a Hőköm Matyi c. gyermekdarabból ered. A Hőköm Színházat 1890 és 1892 között Horváth Zsigmond és Galó György igazgatta. 1893-tól már csak Horváth Zsigmond jegyezte, Vaudeville Színház néven, amelyet 1898-ban Horváth Zsigmond Nyári Színházaként említenek. 1899-ben Dalos Színházra változtatták nevét, új ig.-ja Zöldi Márton lett. A Hőköm Színház működése során főként operetteket, lovagdrámákat, látványos zenés darabokat és tündérjátékokat tűzött műsorára. 1904-ben ebben az épületben nyílt meg Sziklai Kornél Kis Színköre.