# Serfőzy Etel

(Szeged, 1866–Debrecen, 1929. dec. 6.): színésznő. 1881-ben Beödy Gábor társ.-ában kezdte pályáját. Vezető vidéki egy.-ekben játszott, pl. 1883–84-ben Debrecenben, 1897-ben és 1901-ben Pesti Ihász Lajos, 1901-től 1904-ig férje, Halasi Béla, 1905-től 1908-ig Hevesi Béla erdélyi, 1908–1909-ben Polgár Béla, 1909–10-ben Palásthy Sándor, 1910–1912 között Krémer Sándor szabadkai társ.-ában. 1912-től 1916-ig Debrecenben, 1916–20 között Pécsett, 1921-től 1929-ig ismét Debrecenben szerepelt. Kiváló énekesnő volt, majd komikai- és anyaszerepeket játszott. F.Sz. Juliette (Lehár F.: Luxemburg grófja); Korpádyné (Szigligeti E.: A szökött katona); Gonoszné (Tóth E.: A falu rossza).