# Till Géza

(Bp., 1920. jan. 9.– ): rendező, zenei szakíró. Tanulmányait a Pázmány Péter Tudományegyetemen és a Székesfővárosi Felsőbb Zeneiskolában végezte. 1942-től az Operaház tagja, 1963-tól dramaturgja, 1972-től 1980-ig, nyugdíjba vonulásáig rend.-je. A Gördülő Opera működése alatt az ország több színházában is rendezett. A Soproni Ünnepi Hetek alkalmából 1965-től 1973-ig évente rendezett előadásokat. 1946-tól színpadi játékot tanított a Fővárosi Felsőbb Zeneiskolában egészen annak megszűnéséig. A Magyar Rádióban előadásokat tartott. A Zeneműkiadó Operaszövegkönyvek c. sorozatának szerkesztője volt. F.R. Puccini: Pillangókisasszony; Mozart: Szöktetés a szerájból; Rossini: A szevillai borbély; Kiszely Gy.: Leonardo, Egyenlőség; Verdi: Rekviem (szcenírozott előadás). Könyve: Opera (1964).