# Batizfalvy Elza; Strihó

(Bp., 1883. jún. 13.–Bp., 1970. jún. 12.): színésznő. A SzAk-t 1903-ban végezte el. 1903–04-ben a Népszínház, 1904–05-ben a Király Színház tagja volt. 1905-ben szerepelt a Thália Társaság két előadásán. 1906–07-ben Kolozsvárott, 1908–09-ben Nagyváradon, 1909–10-ben Sopronban és Szombathelyen, 1910-től 1913-ig Miskolcon játszott. Később visszavonult a színpadtól, s mozivállalkozó lett. Fiatal leányszerepeket alakított. F.Sz. Valencienne (Lehár F.: A víg özvegy); Iluska (Kacsoh P.: János vitéz).