# Vayer Tamás

(Bp., 1941. okt. 12.– ): díszlettervező. A bp.-i Iparművészeti Főiskolán végezte tanulmányait 1960–1965 között. 1965-től 1989-ig a Magyar Filmgyártó Vállalat díszlettervezője volt, 1978–1986 között művészeti tanácsadó és a Szcenikai Központ műv.-i vez.-je is. Számos jelentős m. játékfilm és tvj. díszleteit tervezte. Színházaknak a hatvanas évek végétől kezdett dolgozni. A hetvenes és főleg a nyolcvanas években a Nemzeti, a Madách Színház, az Ódry Színpad, az Operaház, a Miskolci Nemzeti és a Pécsi Nemzeti Színház tervezője. 1989–1992 között a bp.-i Nemzeti Színház munkatársa és a Magyar Filmgyártó Vállalat művészeti tanácsadója. Színpadi tervezőművészetét a pontos arányérzék, a modern képzőművészeti stíluselemek biztos ízlésű alkalmazása jellemzi. 1985-ben érdemes művész lett. 1974-ben és 1981-ben Balázs Béla-díjat kapott. F.T. Wesker: A királynő katonái; Enquist: Ének Phaedráért; Páskándi G.: Vendégség; Brecht: Galilei élete; Schwajda Gy.: Himnusz; Brecht: A kaukázusi krétakör; Sh.: A vihar; Vörösmarty M.: Csongor és Tünde.