# Úttörő Színház

(1949–1952): az államosítás után 1949-ben a Paulay Ede utcai Művész Színházat Úttörő Színház néven nyitották meg. Elsődleges feladata az volt, hogy a 14 éven aluli gyerekközönség megismerje a színházat. Természetesen a fiatalság politikai és erkölcsi nevelése is fontos cél volt. Legnagyobb sikerét Beecher-Stowe–Brustein Tamás bátya kunyhója c. színművének előadásával érte el. Igazgatónak Fábri Zoltánt nevezték ki. 1952-ig működött önállóan, ekkor egyesítették a Nagymező utcai Ifjúsági Színházzal, melynek 1954-ig Kamaraszínháza volt.