# Csorba András

(Brăila, 1927. aug. 25.–Marosvásárhely, 1987. aug. 24.): színész, főiskolai tanár, színházigazgató. A marosvásárhelyi Szentgyörgyi István Színművészeti Intézetben végzett 1952-ben. A Székely Színházhoz szerződött, és élete végéig Marosvásárhelyen élt és dolgozott. 1954-től tanított a főiskolán, 1981-től 1987-ig rektora volt. 1970-től két évig a színház ig. állását töltötte be. Nagyformátumú színész volt. Figurái erőt sugároztak tragédiákban csakúgy, mint lírai töltetű színpadi szövegekben vagy akár középfajú drámákban. A korváltáshoz, az apaszerepekhez érkezve nem mindennapi humorérzékével véste alakját a nézők emlékezetébe. F.Sz. Nyil (Gorkij: Kispolgárok); Callimaco (Machiavelli: Mandragora); Csongor (Vörösmarty M.: Csongor és Tünde); Budai Nagy Antal (Kós K.); Petruchio (Sh.: A makrancos hölgy); Stanley (Williams: A vágy villamosa); Nyikita (Tolsztoj: A sötétség hatalma); Bazsov (Gorkij: Nyaralók); Andrej (Csehov: Három nővér); Macbeth (Sh.); Othello (Sh.).

CSORBA ANDRÁS