# Magyar Színpadi Szerzők Egyesülete

(1904–1909, 1920–1949): a színpadi szerzők erkölcsi és anyagi védelmére 1904. jan. 7-én megalakult szervezet. Alapítói a m. drámairodalom kiválóságai voltak. Első elnökeinek Berczik Árpádot, Rákosi Jenőt és Jókai Mórt választották (1917. ápr. 18-ig), Heltai Jenő pedig 1917. ápr. 18. és 1919. márc. 6., ill. 1922. márc. 12. és 1930. jún. 16. között látta el ezt a tisztséget. 1919. márc. 3-án a Magyar Színpadi Szerzők Egyesülete feloszlott. Újjászervezésére öttagú végrehajtó bizottságot hoztak létre. 1920. dec.-ben alakult meg az új tisztikara. 1930-tól 1943-ig az elnök Harsányi Zsolt volt. – Ir. A Magyar Színpadi Szerzők Egyesületének alapszabályai (1926, 1935, 1941).