# Dobay Lívia

(Bp., 1912. máj. 15.– ): énekesnő (szoprán). Zenei tanulmányait zongoraszakon kezdte, énektanulmányait a Zak-n Szabados Béla tanítványaként végezte. 1933-ban szerződtette az Operaház, ahol Nedda (Leoncavallo: Bajazzók) szerepében mutatkozott be. 1957-ig, visszavonulásáig elsősorban Verdi és Puccini lírai szoprán szerepeiben nyújtott kimagasló alakításokat. Kiváló színészi képességei révén ő volt minden idők legjobb Alice Ford-ja (Verdi: Falstaff) a magyar operaszínpadon, de Mimi-ként és Cso-Cso-Szán-ként (Puccini: Bohémélet, Pillangókisasszony) is a legjobb énekesnők közé sorolják. Visszavonulása után Bécsben telepedett le. F.Sz.: Agáta (Weber: A bűvös vadász), Liu (Puccini: Turandot); Thaïs (Massenet); Wellgunde (Wagner: A Rajna kincse, Istenek alkonya).