# Várady Béla

(Szilice, 1933. szept. 16.– ): színész. 1951-től a Faluszínház magyar tagozatának, 1959-től a komáromi Magyar Területi Színháznak, 1969 óta a kassai Thália Színpadnak a tagja, az utóbbinak műv.-i vez.-je is volt. A Faluszínházhoz a szilicei műkedvelő csoportban szerzett tapasztalatai alapján szerződtették. Számos lehetőséget kapott természetes komikusi adottságainak érvényesítésére. Nem törekszik az olcsó komédiázásra, hanem az éles vonásokkal megrajzolt jellemet mutatja be. F.Sz. Truffaldino (Goldoni: Két úr szolgája); Fortunato apó (Goldoni: A chioggiai csetepaté); Cléante (Molière: Tartuffe); Szellemfi (Szigligeti E.: Liliomfi); Candy (Steinbeck: Egerek és emberek).

VÁRADY BÉLA (Ruzante: Csapodár madárka)