# Németh Lajos, Cs.

(Karcag, 1940. febr. 24.– ): színész. 1962-ben végezte el a SzAk-t és a debreceni Csokonai Színházhoz szerződött. 1964–1990 között a Madách Színház művésze volt. Közben 1989–1990-ben a torontói Magyar Színházban vendégszerepelt. 1991 óta a Budapesti Kamaraszínházban játszik. Pályája kezdetén drámai hősöket alakított, ma inkább aprólékosan kidolgozott karakteralakítások fűződnek nevéhez. Több filmben szerepelt. F.Sz. Simon (Brecht: A kaukázusi krétakör); Nyil (Gorkij: Kispolgárok); Csongor (Vörösmarty M.: Csongor és Tünde); Préda Máté (Tamási Á.: Énekes madár); Gara Miklós (Háy Gy.: Isten, császár, paraszt); Menelaos (Sh.: Troilus és Cressida).